**VAS „Elektroniskie sakari” 2017. gadā veiktie pasākumi korupcijas riska novēršanai**

1. VAS „Elektroniskie sakari” 2017. gada 10. janvārī ir apstiprināts aktualizēts “Valsts akciju sabiedrības „Elektroniskie sakari” pretkorupcijas pasākumu plāns 2017.-2019. gadam” (valdes lēmums Nr.4 (protokols Nr.1/2017)).

2. VAS „Elektroniskie sakari” 2017. gada 21. februārī ir apstiprināta Dāvinājumu pieņemšanas, uzskaites un izlietošanas kārtība (valdes lēmumu Nr.5 (protokols Nr.4/2017)).

3. VAS “Elektroniskie sakari” 2017. gada 19. septembrī ir apstiprināts VAS “Elektroniskie sakari” korupcijas riskam pakļauto darbinieku saraksts (valdes lēmums Nr. 1 (protokols 20/2017)).

4. VAS “Elektroniskie sakari” Pastāvīgo korupcijas riskam pakļauto darbinieku izvērtēšanas komisija 2017. gada 23. oktobrī ir veikusi VAS “Elektroniskie sakari” korupcijas riskam pakļauto darbinieku izvērtēšanu saskaņā ar Korupcijas novēršanas un apkarošanas biroja metodiku par ienākumu un parādsaistību proporcijas noteikšanu, un vērtējuma rezultātus iesniegt valdei.

5. VAS “Elektroniskie sakari”, lai nodrošinātu darbinieku informētību par korupcijas riskiem un korupcijas un interešu konflikta riska novēršanas prasībām, pastāvīgi nodrošina darbinieku apmācību. 2017. gada 16. maijā notika Korupcijas novēršanas un apkarošanas biroja informatīvā lekcija (lektore - Korupcijas novēršanas un apkarošanas biroja Politikas plānošanas nodaļas galvenā speciāliste izglītošanas jautājumos Inta Nolle).